Diari Oficial de la Generalitat Valenciana


Sumari del DOGV 5914, del 16-12-2008 (2008/13861)

Assumpte civil 000160/2005. Notificació a Joelle Francois Millius.
------------------------------------------------------------------

### Dades del document

Número de DOGV
:   5914

Data del DOGV
:   16-12-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/13908


Data del document
:   18-11-2008

Organisme emissor
:   Jutjat de Primera Instància Número 6 de Dénia

Tipus de document
:   Edicte

Descriptors 

:   * sistema judicial

Assumpte civil 000160/2005. Notificació a Joelle Francois Millius. [2008/13280]  
Execució de títols judicials 000160/2005  
Part demandant: Pierre Vicent Schupbach.  
Part demandada: Joelle Francoise Millius.  
Sobre: reclamació de quantitat.  
En el judici esmentat s'ha dictat la resolució que, literalment, és com es diu:  
«Lino López Gisbert, secretari del Jutjat de Primera Instància número 6 de Dénia, fa saber:  
Que en el procés d'execució que se segueix en este Jutjat amb el número 000160/2005, a instàncies de Pierre Vicent Schupbach, contra Joelle Francoise Millius, sobre la reclamació d'una quantitat, s'ha acordat traure a pública subhasta, durant un termini de 20 dies, els béns que, amb el preu de taxació, s'enumeren tot seguit:  
Béns que es trauen a subhasta i valoració:  
- Meitat indivisa de la finca registral número 1870, inscrita al Registre de la Propietat de Xàbia, en el tom 1170, llibre 21, foli 13.  
La subhasta tindrà lloc a la seu d'este Jutjat, plaça Jaume I, 23, el dia 11 de febrer de 2009, a les 10.00 hores.  
Valor de taxació: 121.379 euros.  
Condicions de la subhasta:  
1. Les persones licitadores han de complir els següents requisits:  
1r Identificar-se de forma suficient.  
2n Declarar que coneixen les condicions generals i particulars de la subhasta.  
3r Presentar un resguard d'haver depositat en el «Compte de depòsits i consignacions» número 0901.0673.07.6654.72 d'este Jutjat en el Banesto o d'haver prestat un aval bancari pel 30 per 100 del valor de taxació dels béns. Quan la persona licitadora efectue el depòsit amb les quantitats rebudes en tot o en part d'un tercer, es farà constar així en el resguard als efectes del que disposa l'apartat 2 de l'article 652 de la Llei 1/2000, d'Enjudiciament Civil.  
2. Només l'executant podrà fer postura, reservant-se la facultat de cedir la rematada a un tercer.  
3. Des de l'anunci de la subhasta fins que s'efectue podran fer-se postures per escrit en un sobre tancat i amb les condicions esmentades adés.  
4. Si la millor postura és igual o superior al 70 por 100 de la valoració, s'aprovarà la rematada a favor del millor postor. Si és inferior, caldrà ajustar-se al que disposa l'article 670 de la Llei 1/2000, d'Enjudiciament Civil.  
5. Que el certificat registral està exposat a la Secretaria d'este Jutjat i els béns es trauen a subhasta sense suplir prèviament la falta de títols de propietat, ajustant-se al que disposa la regla 5a de l'article 140 del Reglament per a l'execució de la Llei Hipotecària, entenent que, només pel fet de participar en la subhasta, els postors accepten esta situació, així com que les càrregues o gravàmens anteriors, si n'hi ha, al crèdit de l'actor, continuaran subsistents i que el licitador els admet i accepta quedar subrogat en la responsabilitat que se'n deriva, si la rematada s'adjudica en favor seu.  
6. No consta en el procés si l'immoble que se subhasta està o no ocupat per persones distintes de l'executant.  
7. Si per una força major, causes alienes al Jutjat o per error s'ha assenyalat un diumenge o dia festiu i no pot efectuar-se la subhasta en el dia i hora assenyalats, s'entendrà que s'efectuarà el dia següent hàbil, a la mateixa hora, llevat que siga dissabte.  
Dénia, 18 de novembre de 2008».  
Atés que es desconeix l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat la publicació d'este edicte en el Diari Oficial de la Comunitat Valenciana per a dur a terme la diligència de notificació a Joelle Francoise Millius.  
Dénia, 18 de novembre de 2008.- El secretari judicial: Lino López Gisbert.